รัฐบาลไทย-ข่าวทำเนียบรัฐบาล-เกษตรฯ จับมือ เอฟ เอ โอ และจังหวัดเชียงราย จัดงาน “วันอาหารโลก ปี 59”
วันพฤหัสบดีที่ 24 พฤศจิกายน 2559
เกษตรฯ จับมือ เอฟ เอ โอ และจังหวัดเชียงราย จัดงาน “วันอาหารโลก ปี 59”
เกษตรฯ จับมือ เอฟ เอ โอ และจังหวัดเชียงราย จัดงาน “วันอาหารโลก ปี 59” หวังกระตุ้นทุกภาคส่วนตื่นรับภัยคุกคามจากโลกร้อน กระทบการผลิตอาหารและการเกษตร เร่งขยายผลแนวทางพระราชทานของพระบาทสมเด็จพระปรมินทรมหาภูมิพลอดุลยเดชฯ ในการแก้ไขปัญหา
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานพิธีเปิดงานวันอาหารโลก ประจําปี2559ซึ่งจัดขึ้นในระหว่างวันที่24-27พ.ย.2559ณ ศูนย์แสดงสินค้านานาชาติGSMอ.เมือง จ.เชียงราย ว่า ตามที่องค์การอาหารและเกษตรแห่งสหประชาชาติ หรือ เอฟ เอ โอ ได้กําหนดหัวข้อการรณรงค์วันอาหารโลกในปีนี้ คือ“สภาพภูมิอากาศกําลังเปลี่ยนแปลง : อาหารและการเกษตรต้องเปลี่ยนด้วย”เนื่องจากการเปลี่ยนแปลงสภาพภูมิอากาศ หรือโลกร้อน ถือเป็นภัยคุมคามที่ส่งผลกระทบกับการผลิตอาหาร และภาคการเกษตร โดย ผู้ที่ได้รับผลกระทบมากที่สุด คือ เกษตรและคนยากจน แต่ด้วยประเทศไทยเป็นประเทศที่โชคดีภายใต้ร่มพระบารมีของพระบาทสมเด็จพระปรมินทรมหาภูมิพลอดุลยเดชฯ ซึ่งทรงมีพระปรีชาญาณ พระอัจฉริยภาพ และสายพระเนตรที่กว้างไกล ทรงเล็งเห็นปัญหาสิ่งแวดล้อมและภาวะโลกร้อนมาก่อนหน้านี้หลายสิบปี โดยทรงชี้ให้เห็นถึงเหตุและผลกระทบของภาวะแก๊สเรือนกระจกที่มีผลกระทบต่อไทยและต่อโลกโดยรวม จากอุณหภูมิของโลกที่ร้อนขึ้น และสิ่งแวดล้อมที่แปรปรวนอย่างรวดเร็ว โดยได้พระราชทานมาตรการในการแก้ไขปัญหาใน2มาตรการ คือ1.มาตรการบรรเทาหรือลดภาวะโลกร้อนโดยตรง เช่น ทรงอนุรักษ์พื้นที่ป่า และสิ่งแวดล้อม ทรงฟื้นฟูสภาพป่าและปลูกป่าทดแทน ทรงอนุรักษ์และฟื้นฟูทรัพยากรดิน และทรงแก้ไขปัญหาน้ําเน่าเสีย เป็นต้น2.มาตรการจัดการให้สามารถดํารงชีวิตได้ด้วยความพอเพียง เช่น ทรงแก้ไขปัญหาการขาดแคลนน้ํา ทําการเกษตรแบบพึ่งพาธรรมชาติ ปราศจากสารเคมี การปรับเปลี่ยนจากการปลูกพืชเสพติดมาปลูกพืชเศรษฐกิจของชาวเขา เป็นต้น และยังมีโครงการตามพระราชดําริอีกกว่า4,000โครงการ เพื่อช่วยเหลือพสกนิกรชาวไทยในการสร้างความมั่นคงอาหาร และมีชีวิตความเป็นอยู่ที่ดีขึ้น ซึ่งรัฐบาลและกระทรวงเกษตรฯ ได้ดําเนินการตามแนวพระราชดําริดังกล่าวข้างต้นมาโดยตลอด โดยเฉพาะอย่างยิ่งทําให้ภาคเกษตรกรรมของไทยเป็นภาคการผลิตที่สร้างความเข้มแข็งให้แก่เกษตรกร
ดังนั้น การจัดงานวันอาหารโลกในปีนี้ จึงเน้นกิจกรรมเพื่อส่งเสริมและเผยแพร่ให้ทุกภาคส่วนในสังคมเกิดความตระหนักในเรื่องดังกล่าว รวมถึงมีความเข้าใจและนําไปประยุกต์ใช้ได้อย่างเป็นรูปธรรมทั้งประชาชนในจังหวัดเชียงราย จังหวัดใกล้เคียง ผ่าน4กิจกรรมหลัก ได้แก่1นิทรรศการ“ศาสตร์พระราชาสู่การพัฒนาอย่างยั่งยืน”เพื่อน้อมรําลึกในพระมหากรุณาธิคุณอันหาที่สุดมิได้ และแสดงความอาลัยพระบาทสมเด็จพระปรมินทรมหาภูมิพลอดุลเดชฯ นิทรรศการเกี่ยวกับโลกร้อนและวิถีเกษตรกับสภาพภูมิอากาศที่เปลี่ยนแปลง และนําเสนอโครงการพระราชดําริปรัชญาเศรษฐกิจพอเพียง ทฤษฏีใหม่ เทคโนโลยีการเกษตรยุคใหม่ก้าวสู่ประเทศไทย4.0ของหน่วยงานในสังกัดกระทรวงเกษตรฯ กว่า20หน่วยงาน2.การแสดงวิถีชิวิตกลุ่มชาติพันธุ์17ชนเผ่า ชิมสุดยอดของดีเมืองเชียงราย3.การบรรยายและเสวนา เรื่อง เกษตรอินทรีย์ เกษตรตามรอยพ่อ เป็นต้น4.การแสดง สาธิตการแปรรูปผลิตภัณฑ์ทางการเกษตร และเปิดตลาดข้าวของกลุ่มวิสาหกิจชุมชน เป็นต้น
“ในช่วง4 – 5ปีที่ผ่านมา ได้เกิดภัยพิบัติต่างๆ เกิดขึ้นอย่างรุนแรงและต่อเนื่อง ทั้งน้ําท่วม ภัยแล้ง พายุ และการเกิดโรคระบาดในพืชและสัตว์ ซึ่งล้วนแล้วเป็นผลจากการเปลี่ยนแปลงสภาพภูมิอากาศที่ส่งผลต่อภาคการเกษตรอย่างมีนัยยะสําคัญ ซึ่งประเทศไทยในฐานะสมาชิกองค์การสหประชาชาติและประเทศต่างๆ ทั่วโลกกว่า190ประเทศ ได้ให้คํามั่นร่วมกันในการแก้ไขปัญหาการเปลี่ยนแปลงของสภาพอากาศรวมทั้งภาวะโลกร้อนตามความตกลงปารีส เพื่อให้บรรลุเป้าหมายการพัฒนาที่ยั่งยืนในการขจัดความอดอยากหิวโหยและ
ทุพโภชนาการทุกรูปแบบให้ได้ภายในปี2573 ”พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai